LEO อัพเป้ารายได้ปีนี้โตทะลัก 85% แตะ 2.2 พันลบ. พร้อมลุย M&A ในเวียดนาม-อินโดฯ
LEO อัพเป้ารายได้ปีนี้โตทะลัก 85% แตะ 2.2 พันลบ. พร้อมลุย M&A ในเวียดนาม-อินโดฯ คาดชัดเจนปีหน้า แนะซื้อเป้า 14.70 บาท
LEO อัพเป้ารายได้ปีนี้โตทะลัก 85% แตะ 2.2 พันลบ. พร้อมลุย M&A ในเวียดนาม-อินโดฯ คาดชัดเจนปีหน้า แนะซื้อเป้า 14.70 บาท
20 ก.ย. 2564

บล.คิงส์ฟอร์ด ระบุในบทวิเคราะห์วันนี้ (15 ก.ย.64) บริษัท ลีโอ โกลบอล โลจิสติกส์ จำกัด (มหาชน) หรือ LEO (ซื้อ / ราคาเป้าหมาย IAA Consensus 14.70 บาท) บริษัทปรับเพิ่มเป้าหมายรายได้ปี 64 เพิ่มขึ้นเป็น 2.1-2.2 พันล้านบาท เติบโต 80-85% เทียบช่วงเดียวกันของปีก่อน จากเดิมที่คาดเติบโต 40 45%เทียบช่วงเดียวกันของปีก่อน
โดยได้ปัจจัยหนุนจากค่าขนส่งทั้งทางเรือและทางอากาศที่ยังคงทรงตัวอยู่ในระดับสูงต่อเนื่อง และปริมาณการขนส่งสินค้ามีจำนวนมากขึ้นตามการฟื้นตัวของเศรษฐกิจโลก หลังสถานการณ์การแพร่ระบาดไวรัส COVID-19 เริ่มคลี่คลาย
ทั้งนี้ในช่วงไตรมาส 3/2564 เป็นช่วง High season ของการขนส่งสินค้าเพื่อที่จะสต๊อกของรองรับช่วงเทศกาลต่างๆ ที่มีขึ้นในช่วง ปลายปี ประกอบกับบริษัทจะเริ่มรับรู้รายได้จากความร่วมมือกับ China post ในการขนส่ง สินค้าระหว่างประเทศไทย-จีน ทำให้ผลประกอบการจะออกมาดีต่อเนื่อง พร้อมกันนี้บริษัทยังมีแผนเดินหน้า M&amp;A โดยปัจจุบันอยู่ระหว่างการเจรจาอยู่ 2-3 ดีล ในเวียดนาม และอินโดนีเซีย คาดจะเห็นความชัดเจนในปี 65